हुन्डी वा तस्करी गरेर यदि तिर्न पुगेन भने प्रतीतपत्रमै घोटाला गरेर पनि अपचलन हुने क्रम अझै रोकिएको छैन । दुई वर्षअघि एकजना साधारण व्यक्ति पदमबहादुर राउतलाई प्रहरीको केन्द्रीय अनुसन्धान ब्युरोले पक्राउ गरेको थियो । उनी करिब ३ अर्ब रुपैयाँ बराबरको विदेशी मुद्रा अपचलनको अभियोगमा थुनामा परे । त्यसका असली मालिक भने पछि छुटेका थिए । सामान ल्याउने भनेर प्रतीतपत्र खोलेर रकम बाहिर लाने तर सामान नल्याउने विधिबाट विदेशी मुद्राको अपचलन हुने गरेको छ ।
